Kowloon Generic Romance

Kowloon Generic Romance () – japonų manga, kurią parašė ir iliustravo Jun Mayuzuki. Leidžiama „Shueisha“ seinen manga žurnale „Weekly Young Jump“ nuo 2019 m. lapkričio mėn. Mangos veiksmas vyksta Kaulūno aptvertajame mieste, Honkonge. 

2025 m. balandį pasirodė animė televizijos serialo adaptacija, kurią prodiusavo „Arvo Animation“. Pirmasis ir vienintelis sezonas baigėsi birželio mėnesį, jį sudarė 13 serijų. Tų pačių metų rugpjūčio mėn. kino teatruose išleista „Robot Communications“ prodiusuota vaidybinio filmo adaptacija. 

 Siužetas 

Kaulūno aptvertasis miestas – tankiausiai apgyvendinta vieta Žemėje, talpinanti daugiau nei 33 000 gyventojų labirinte iš tarpusavyje sujungtų aukštybinių pastatų, užimančių vos 2,6 ha plotą. Šioje miesto enklavoje įsikūrusi „Wong Loi“ nekilnojamojo turto bendrovė, kur tarp dviejų bendradarbių užsimezga biuro romanas: lengvabūdis, bet drąsus Hadžimė Kudo ir santūri Reiko Kudžirai, kuri įsimylėjo jį nuo pat pirmo susitikimo. Nepaisant jų prieštaringų santykių, jie palaiko artimus ryšius ir dažnai pietauja kartu. Abipusė meilė Kaulūnui palaipsniui stiprina jų ryšį, tačiau tarp jų vis dar lieka tam tikras keistumas. 

 Veikėjai 
Reiko Kujirai (鯨井 令子, Kujirai Reiko)
 Įgarsino: Haruka Shiraishi (japonų k.)
 Filme suvaidino: Riho Yoshioka
Hajime Kudou (工藤 発, Kudō Hajime)
 Įgarsino: Tomokazu Sugita (japonų k.)
 Filme suvaidino: Koshi Mizukami
Xiaohei (小黒, Shaohei)
 Įgarsino: Sayumi Suzushiro (japonų k.)
 Filme suvaidino: Kotone Hanase
Yaomay (楊明, Yōmei)
 Įgarsino: Aoi Koga (japonų k.)
 Filme suvaidino: Minami Umezawa
Miyuki Hebinuma (蛇沼 みゆき, Hebinuma Miyuki)
 Įgarsino: Ryōtarō Okiayu (japonų k.)
 Filme suvaidino: Ryo Ryusei
Tao Gwen (タオ・グエン, Tao Guen)
 Įgarsino: Taito Ban (japonų k.)
 Filme suvaidino: Shuntarō Yanagi
Yūlong (ユウロン, Yūron)
 Įgarsino: Kengo Kawanishi (japonų k.)
 Filme suvaidino: Figaro Tseng
Xiaohei (小黒, Shaohei) (vyras)
 Įgarsino: Soma Saito (japonų k.)
Kujirai B (鯨井B)
 Įgarsino: Yuriko Yamaguchi (japonų k.)
 Medijos 

 Manga 
2019 m. lapkričio 7 d. Jun Mayuzuki parašyta ir iliustruota „Kowloon Generic Romance“ manga pasirodė „Shueisha“ leidžiamame „Weekly Young Jump“ žurnale. 2025 m. balandžio mėn. paskelbta, jog manga įžengė į paskutinį siužeto etapą. „Shueisha“ surinko jos skyrius į atskirus tankōbon tomus. 2020 m. vasario 19 d. išleistas pirmasis tomas. Iki 2025 m. balandžio mėn. išleisti vienuolika tomų.

2022 m. sausio mėn. „Yen Press“ paskelbė, kad įsigijo licenciją šiai mangai išleisti anglų kalba Šiaurės Amerikoje. Pirmasis į anglų kalbą išverstas tomas pasirodė 2022 m. rugpjūčio 9 d.

 Tomai 

 Animė 
2024 m. spalio mėn. pranešta, kad manga bus adaptuota į animė televizijos serialą. Adaptaciją prodiusavo „Arvo Animation“, režisavo Yoshiaki Iwasaki, serialo scenarijų parašė Jin Tanaka, veikėjų dizainus sukūrė Yuka Shibata, muziką komponavo Ryōhei Sataka, o meno vadovas buvo Yūji Kaneko. Jis rodomas nuo 2025 m. balandžio 5 d. iki birželio 28 d. „TV Tokyo“ kanale ir jo filialuose. Pradžios teminė daina – „Summertime Ghost“ (サマータイムゴースト), atliekama grupės Wednesday Campanella, o pabaigos teminė daina – „Koi no Retronym“ (恋のレトロニム), atliekama dainininkės Mekakushe.

 Serijos 
Nr.PavadinimasRežisierius (-iai)Scenaristas (-ai)Premjera
 Vaidybinis filmas 
2024 m. spalio mėn. paskelbta, jog kuriama vaidybinio filmo adaptacija. Filmą prodiusavo „Robot Communications“, režisavo Chihiro Ikeda, o 2025 m. rugpjūčio 29 d. Japonijos kino teatruose išleido „Bandai Namco Filmworks“. Pagrindinė filmo daina – „Haze“, kurią atlieka grupė „Kroi“.

 Atsiliepimai ir apdovanojimai 
Iki 2024 m. gruodžio mėn. mangos tiražas viršijo 1,2 milijono egzempliorių. 2020 m. buvo viena iš 50 nominantų šeštajam „Next Manga Award“ apdovanojimui. Užėmė trečiąją vietą „Takarajimasha“ bendrovės „Kono Manga ga Sugoi!“ 2021 m. geriausių mangų sąraše, skirtame vyriškai auditorijai. 2021 m. buvo nominuota 14-ajam „Manga Taishō“ apdovanojimui ir užėmė devintąją vietą su 46 taškais.

 Išnašos 

Kategorija:2019 manga
Kategorija:Anime